Source: https://civilkontroll.com/devizahitelek-valami-keszul/
Timestamp: 2020-08-13 00:33:14+00:00

Document:
DEVIZAHITELEK-VALAMI KÉSZÜL? - Nemzeti Civil Kontroll
Hamarosan változás jöhet a "deviza"-hitelek általános elbírálásával kapcsolatban?
5.-én megtudjuk.
A Kúria polgári kollégiuma május 5-én ülést tart annak megvitatására, szükséges-e újabb jogegységi eljárás a devizaalapú kölcsönszerződésekről – közölte a Kúria csütörtökön az MTI-vel. Az utóbbi időben újabb értelmezést igénylő kérdések fogalmazódtak meg a bírói gyakorlatban.
A közlemény felidézi: a Kúria 2013. december 16-án hozta meg jogegységi határozatát a devizaalapú kölcsönszerződésekről. Az azóta eltelt időszakban a bíróságok több ezer perben alkalmazták ezt a bíróságokra kötelező iránymutatást.
Az utóbbi időben azonban a bírói gyakorlatban – beleértve a Kúria egyik eseti döntését is – újabb értelmezést igénylő kérdések fogalmazódtak meg, hogy egy konkrét fogyasztói kölcsönszerződés milyen feltételek mellett minősül devizaalapúnak.
A Kúria polgári kollégiuma ezért vitatja meg, szükséges-e e kérdésben újabb jogegységi eljárás, és ha igen, milyen eljárási keretek között történjen: öttagú jogegységi tanács vagy a Kollégium, mint jogegységi tanács folytassa le az eljárást.
A Kúria polgári kollégiuma jogegységi határozatában kimondta: a devizaalapú kölcsönszerződés önmagában az adóst terhelő árfolyamkockázat miatt nem ütközik jogszabályba, sem jó erkölcsbe, nem uzsorás és nem színlelt szerződés.
A devizaalapú kölcsönszerződések olyan szerződések, amelyekben az adós az adott időszakban irányadó forintkölcsönnél kedvezőbb kamatmérték mellett devizában adósodott el, amiből következően ő viseli az árfolyamváltozás hatásait, a szerződési terhek szerződés megkötését követő – előre nem látható – egyoldalú eltolódása az érvénytelenség körében nem értékelhető – ismertette Wellmann György, a kollégium vezetője.
A jogegységi döntés célja az volt, hogy a több ezer folyamatban lévő perben elősegítse az egységes szempontok szerinti elbírálást.
Érvényben tartás Kúria Polgári Kollégiuma Megítélés Pozitív változás
A BANKOK CSENDBEN LEVADÁSSZÁK AZ ADÓSOKAT [good_old_share] Múlt alkalommal, az "elindult" című cikkben írtuk: A bankok valószínű, hogy kis csoportokban...
WELLMANN GYERE KI!-HITELES HÍRADÓ [good_old_share] HITELES HÍRADÓ 35 - POLGÁR ZOLTÁN: WELLMANN GYERE KI! - TÜNTETÉS A KÚRIÁNÁL 2016 04...

References: Kúria 
 Kúria 
 Kúria 
 Kúria 
 Kúria 
 Kúria 
 Kúria